tomron87/hebrew-wikipedia-sentences-corpus huggingface dataset:
כך מכהן נונציו כמשקיף קבוע באומות המאוחדות ונונציו מכהן גם בליגה הערבית, שחלק ניכר מהמדינות החברות בה אינן מקיימות יחסים דיפלומטיים עם הוותיקן.
קיימות מדינות אליהן נשלח נונציו על אף שאינו מוכר כשגריר על ידי הממשלה המקומית ומתפקד רק כשליח לקהילה הקתולית במקום וכנציג האפיפיור דה פקטו, ללא מעמד רשמי.
במעמד לא-רשמי כזה היה שנים רבות הנונציו לארצות הברית ולבריטניה.
בישראל מכהן נונציו החל מ-1993 לאחר כינון יחסים דיפלומטים בין המדינות.
נונו מיגל סוארש פריירה ריביירו (בפורטוגזית: Nuno Miguel Soares Pereira Ribeiro; נולד ב-5 ביולי 1976 באמרנטה) הידוע בשם נונו גומש, הוא כדורגלן עבר פורטוגלי ששיחק בעמדת החלוץ.
גומש נחשב לאחד מטובי שחקני ההתקפה של פורטוגל בתקופתו, ולזכותו 79 הופעות במדי נבחרת פורטוגל.
גומש החל את הקריירה המקצוענית שלו בשנת 1994 בקבוצת בואבישטה, בגיל 18. הוא שיחק במשך שלוש שנים בקבוצה, וכבש 23 שערים ב-79 הופעות במסגרת ליגת העל הפורטוגלית.
בעונתו האחרונה של גומש בבואבישטה () הוא כבש 15 שערי ליגה, ובנוסף זכה עם הקבוצה בגביע הפורטוגלי, שהיה התואר הראשון בקריירה שלו.
לאחר אותה עונה עבר גומש לבנפיקה ליסבון.
בתקופתו בבנפיקה הוא כבש שערים בקצב גבוה מאוד - 60 שערים בקצת יותר מ-100 הופעות, במשך שלוש עונות.
לאחר טורניר יורו 2000 שבו הצטיין, עבר גומש לקבוצת פיורנטינה תמורת סכום של 17 מיליון אירו.
הוא זכה עם פיורנטינה בגביע האיטלקי כבר בעונתו הראשונה, אך בעקבות בעיות כלכליות אליהן נקלע המועדון מאוחר יותר, הוא עבר בחזרה לבנפיקה ב-2002.
בין השנים 2002 ו-2005 סבל גומש מפציעות סדרתיות, אך למרות זאת סייע לבנפיקה לזכות בגביע הפורטוגלי בעונת , ובאליפות פורטוגל בעונה שלאחר מכן.
עונת הייתה הטובה ביותר של גומש, שכבש במהלכה 15 שערי ליגה במדי בנפיקה.
בשנת 2008 מונה גומש לקפטן בנפיקה ליסבון, לאחר פרישתו של רוי קושטה.בשנת 2011 עבר גומש לקבוצת ספורטינג בראגה.
לאחר קדנציה קצרה בקבוצה הפורטוגלית נומש עבר לבלקברן רוברס האנגלית מליגת המשנה במטרה לסייע לה בהעפלה לליגה הראשונה.
גומש מיעט לשחק ובלקברן לא הצליחה להעפיל בסיום אותה עונה לליגה הבכירה.
לאחר חצי שנה בה לא מצא מועדון חדש, פרש נונו גומש ממשחק פעיל והצטרף לצוות המקצועי של בנפיקה ליסבון, בה העביר את מרב שנותיו ככדורגלן.
גומש ערך את הופעת הבכורה שלו בנבחרת פורטוגל בשנת 1996. הוא מדורג במקום הרביעי בדירוג כובשי השערים של הנבחרת בכל הזמנים, עם 29 כיבושים ב-79 משחקים.
במהלך הקריירה שלו בנבחרת הוא השתתף עמה בשלוש אליפויות אירופה ובשני גביעי עולם, כמו גם באולימפיאדת אטלנטה.
הישגיו הגדולים ביותר עם הנבחרת היו ההעפלה לגמר יורו 2004 ולחצי גמר מונדיאל 2006. גומש אף כיהן כקפטן הנבחרת ביורו 2008.
נונינו היא חברת מזקקות אלכוהול איטלקית שהוקמה על ידי אורזיו נונינו בשנת 1897. החברה היא בבעלות משפחת נונינו שמנוהלת כיום על ידי ג'יאנולה נונינו ובניטו נונינו.
שנים רבות המזקקה הייתה כושלת, עד שג'יאנולה גרמה למיתוג הגראפה שלהם כמוצר יוקרתי.
את המוצרים של החברה היו מחלקים באירועים של ידוענים איטלקים, ועד מהרה הוא הפך למבוקש מאוד בקרב החוגים העליונים של איטליה.
משרדי החברה נמצאים בפריולי שבאיטליה.
המותג נונינו גראפה יוצר לראשונה על ידי אורזיו נונינו בפריולי בשנת 1897. זהו גראפה פרימיום עם 41% אלכוהול, והוא המותג הראשון מסוגו שהוכן מענבים ולא מגפת ענבים כפי שהיה נהוג.
מאז 1973 זהו המותג הראשון באיטליה המיוצר בצורה מסחרית אך ורק מזן ענבים הנקרא פיקוליט.
בהמשך התחילו לייצר את המותג גם מענבי שרדונה, מוסקט לבן ומרלו.
מותג פרימיום נוסף של החברה נקרא UE והוא מיוצר משנת 1984 מענבים שלמים ולא מגפת.
לחברה יש מותגים נוספים כגון נונינו אמארו, נונינו דבש, פרונלה נונינו ועוד.
החברה זכתה במספר פרסים על חדשנות בתחום הגראפה, לדוגמה בפרס לאונרדו של הוועדה לאיכות איטלקית לשנת 2003.
ג'יאנולה נונינו העומדת בראש החברה זכתה בפרס International Eva Prize בשנת 2009.
ב-29 בנובמבר 1975 ייסדו ג'אנולה נוניניו ובעלה את פרס כנות הזהב (מאיטלקית: Risit d'Aur Award, מאנגלית: Golden Rootstock Award).
בכל שנה, סכום נכבד של כסף יוענק ליקב פריוליאני שיטע את הגפנים הטובות ביותר מן הזנים העתיקים של האזור: ריבולה ג'יאלה, שיופטינו, טאזלנגה, פיגנולו ועוד.
1978: סרג'יו מלדיני ופולביו מולינרי.
1979: ארמנו אולמי ודינו קולטרו.
בשנת 1975 חברת נונינו ייסדה את פרס נונינו הבינלאומי לשימור המסורת הפריולית, פרס שבמרוצת השנים נהפך לפרס ספרותי נחשב
1985: ליאופולד סדאר סנגור (סנגל)
1993: וידיאדר סורג'פרסאד נייפול (טרינידד וטובגו)
1996: אדוארד סעיד (ארצות הברית)
2009: צ'ימאמאנאגה נ'גוזי אדיצ'י (ניגריה)
2013: ג'ורי גרהם (ארצות הברית)
2014: אנטוניו לובו אנטונש (פורטוגל)
2019: חואן אוקטביו פרנץ (ארגנטינה)
משפחת נונינו גם העניקה פרס עיתונות לכתבות משפיעות בתחום הגראפה:
נוני גפן (נולד ב-24 במאי 1982) הוא במאי קולנוע, תסריטאי ושחקן ישראלי.
נוני גפן נולד בקריית אתא ועבר עם משפחתו בהיותו בן עשר לנופית (פי נר).
הוא עבר לתל אביב בסביבות גיל עשרים, כתב שירה, ניסה לפרסם את שיריו וכשל.
הוא רכש שני ספרים: "סיפור" של רוברט מקי ו"תסריט" של קובי ניב ומהם למד לכתוב.
הוא שיחק בסרטי סטודנטים ועבד כעוזר הפקה בסרטי טלוויזיה.
באחד מסרטי הסטודנטים בהם שיחק התחבר עם סטודנטים לקולנוע מבית הספר סם שפיגל לקולנוע ולטלוויזיה.
אחד מהם, זיו ברקוביץ', נהיה צלם הסרט "לא בתל אביב".
הוא כתב ביחד עם נמרוד עציון-קורן תסריט לסרט ארוך אודות המוזיקאי יוסי אלפנט, שזכה במענק פיתוח מהקרן הקולנוע.
שיחק בסרטו של אלון זינגמן " בין השמשות" (2011).
אחר-כך שיחק בתפקיד הראשי ב"אף פעם לא מאוחר מדי", סרטו העלילתי של עדו פלוק.
הוא כתב תסריט לסרט, פגש את המפיק איתי תמיר (שהפיק את "וסרמיל", "התגנבות יחידים" ו"השוטר") שהצטרף אליו.
הוא גייס אנשי צוות ושחקנים שעבדו בעיקר בהתנדבות.
גפן ביים, כתב את התסריט ומשחק בתפקיד הראשי בסרט העצמאי "לא בתל אביב".
הסרט מספר על מיכה, מורה שפוטר מעבודתו עקב קיצוצים וחוטף את אחת מתלמידותיו (יערה פלציג).
והוא רותם אותם לכבוש את ליבה של היפהפייה השכונתית (רומי אבולעפיה).
הסרט מתרחש בטבעון, וגם צולם בה.
קרן הקולנוע הישראלי השקיעה בסרט סכום של 50 אלף ש"ח.
"לא בתל אביב" השתתף בתחרות הקולנוע העלילתי-עצמאי של פסטיבל קולנוע דרום ביוני 2012. אחר-כך השתתף בפסטיבל לוקרנו בשווייץ, בו זכה בפרס נמר הכסף – פרס להפצה בינלאומית.
השתתף בפסטיבל בוורשה באוקטובר 2012 והשתתף בפסטיבל AFI, לוס אנג'לס בנובמבר 2012.
בשנת 2015 השתתף בסרט האמריקאי "אבודים בעיר הלבנה" של הבמאי גיל קופמן, לצד היילי בנט ובוב מורלי.
ב-2017 יצא לאקרנים סרטו "הכל שבור ורוקד", בו גם שיחק בתפקיד הראשי.
נוני דרוויש היא מצרייה-אמריקאית פעילה למען זכויות אדם וראש הארגון מוסלמים לשעבר מאוחדים.
מתמחה בזכויות אדם בנושאי נשים ומיעוטים במזרח התיכון, ופעילה אנטי-אסלאם פוליטי קיצוני, שלטענתה נדרש לרפורמה מבפנים.
פועלת גם כפעילה פרו-ישראלית והקימה את הארגון ערבים למען ישראל, המורכב מערבים אתניים ומוסלמים המכבדים ותומכים במדינת ישראל, בעד שלום וגיוון במזרח התיכון, דוחים פיגועי התאבדות כתוצר הג'יהאד, ובעד קידום ביקורת עצמית בונה ורפורמה בעולם הערבי-מוסלמי.
דרוויש נולדה בשנת 1949 במצרים.
בשנת 1950 עברה לעזה לאחר שאביה, מוסטפא חאפז, אלוף בצבא מצרים, הוצב מחדש על ידי גמאל עבד אל נאצר לשמש כמפקד המודיעין הצבאי המצרי בעזה.
בתקופה זו הקים אביה את הפדאיון שארגן פשיטות ופיגועים נגד אוכלוסייה אזרחית ישראלית בין השנים 1951–1956. בשנת 1956 בהיותה בת 6 אביה נהרג במבצע חיסול של צה"ל והוגדר כשהיד.
דרוויש טוענת כי לאחר מות אביה הסביבה עודדה אותה ואת אחיה לרצח יהודים כנקמה על מות אביה, תוך התעלמות מפעולות הטרור בהן אביה היה מעורב.
לאחר מות אביה המשפחה חזרה לקהיר שם חונכה דרוויש בבית ספר קתולי ולאחר מכן באוניברסיטה האמריקאית בקהיר מטעמה הוענק לה תואר בוגר בסוציולוגיה ואנתרופולוגיה.
לאחר מכן דרוויש החלה לעבוד בסוכנות החדשות של המזרח התיכון , עד שבשנת 1978 עברה עם בעלה לארצות הברית ולאחר תקופה מסוימת התנצרה והחלה ללמוד בכנסייה האוונגליסטית הלא עדתית .
לאחר פיגועי 11 בספטמבר החלה לעסוק בנושאים הקשורים לטרור אסלאמי ולבקר את הקיצוניות האסלאמית המתנהלת תחת שתיקתם של הזרמים המתונים.
דרוויש מאשימה את "התרבות והתעמולה האסלאמית המזרח תיכונית בלימוד שנאה לילדים מלידה" וקוראת לרפורמה מבפנים בתרבות האסלאמית-ערבית העכשווית.
דרוויש כתבה שלושה ספרים בנושאי המזרח התיכון והאסלאם והרצתה בפורומים וקמפוסים שונים ברחבי העולם.
דרוויש הוציאה לאור שלושה ספרים בחיבורה:
עכשיו הם קוראים לי כופרת; למה ויתרתי על הג'יהאד לטובת אמריקה, ישראל והמלחמה בטרור .
עונש אכזרי ולא רגיל: ההשפעות הגלובליות המפחידות של החוק האסלאמי .
השטן שאיננו מכירים: הצד האפל של המהפכות במזרח התיכון
היוצרת פז שוורץ ובשיתופו בבימוי של אוריאל סיני, הפיקה סרט תיעודי בשם "נוני עיוני", המספר את סיפור חייה בצילו של אביה שחוסל בסיכול ממוקד על ידי המוסד הישראלי.
הסרט מפגיש את דרוויש עם סוכן המוסד שהיה שותף לחיסול, ומספר על התפכחותה של דרוויש מהאסלאם הקיצוני, והפיכתה לאשת זכויות אדם שהיא כיום.
הסרט זכה בפרס הסרט התיעודי הטוב ביותר בפסטיבל הסרטים הבינלאומי חיפה.
מוסלמים לשעבר מאוחדים היא קבוצה שהוקמה באוקטובר 2009 בארצות הברית, שמטרתה להגן על מוסלמים לשעבר מפני רדיפות מצד מוסלמים הסבורים כי השריעה דורשת רדיפה שכזו.
הם מתנגדים באופן קולני נגד רצח על חילול כבוד המשפחה.
כתבו התחייבות לדחיית עונש מוות שנשלחו לאנשים רבים באשמת כפירה.
נוּנקי או σ בקשת הוא הכוכב השני הכי בהיר בקבוצת הכוכבים קשת.
למרות היותו השני בבהירותו בקבוצה הוא קיבל את ציון באייר σ.
מקור שמו הוא ככל הנראה אשורי או בבלי.
כוכב זה מהווה חלק מהאסטריזם דמוי הקומקום שבקבוצת קשת.
נונקי הוא כוכב הסדרה הראשית כחול מסוג ספקטרלי B2.5 V במרחק של כ-225 שנות אור ובהירות נראית נראית מדרגה 2.06 כך שקל לצפות בו.
מסתו כ-7 מסות שמש ורדיוסו גדול פי 4.5 מרדיוס השמש.
עוצמת ההארה שלו היא קצת יותר מפי 600 מהשמש בתחום הנראה ופי 3,300 בתוספת הקרינה בתחום העל-סגול שנפלטת בשל הטמפרטורה הגבוהה של פניו שעומדת על כ-19,000 קלווין.
זמן החיים של כוכבים בעלי מסה כזאת בסדרה הראשית הוא פחות מ-100 מיליון שנים כך שגילו של נונקי מוערך במספר עשרות מיליוני שנים בלבד ובתוך מספר עשרות מיליוני שנים נוספות הוא צפוי להפוך לענק אדום, לאבד את שכבותיו החיצוניות ואת רוב מסתו ולסיים את חייו כננס לבן.
ממדידות ספקטרוסקופיות נראה שיש לנונקי בן זוג עמום בהרבה עם מסה של כמסת שמש אחת שמקיף אותו במרחק קטן ובזמן הקפה של מספר ימים.
בשל קרבתו למישור המילקה, נונקי מוסתר לעיתים על ידי הירח ובמקרים נדירים על ידי כוכבי הלכת נוגה ומאדים.
אירוע ההסתרה האחרון היה ב-17 בנובמבר 1981 כאשר נוגה עבר על פניו ולא צפויים אירועי הסתרה נוספים במאה ה-21.
נונו הרלנדר סימואש אספיריטו סנטו (בפורטוגזית: Nuno Herlander Simões Espírito Santo; נולד ב-25 בינואר 1974 בסאו טומה), הידוע בפשטות בשם נונו, הוא כדורגלן עבר ומאמן כדורגל פורטוגזי וכיום משמש כמאמנה של וסטהאם יונייטד מהפרמייר ליג.
במהלך שמונה שנותיו כשחקן מקצועי, הוא התפרסם בספרד, שם שיחק בשלוש קבוצות שונות במשך חמש שנים.
מאוחר יותר הוא שיחק מספר מועט של משחקים בקבוצת פורטו במולדתו, בדינמו מוסקבה, ברוסיה ושוב בפורטו ובאווש שבליגה הפורטוגלית.
הוא נכלל בסגל נבחרת פורטוגל בכדורגל עד גיל 21 ושותף בשלושה משחקים רשמיים.
בעת ששיחק בעונת בקבוצת מרידה בליגה הספרדית השנייה בכדורגל, הוא זכה בפרס ריקרדו זאמורה של הליגה השנייה.
ב-2012 מונה סנטו למאמן הקבוצה הפורטוגלית ריו אבה והוביל אותה בעונת 2013/2014 למשחקי הגמר של הגביע הפורטוגלי ושל גביע הליגה הפורטוגלית.
ב-2014 עבר לאמן את ולנסיה בליגת העל הספרדית, ב-2016 אימן את פורטו ובתחילת 2017 הוחתם במועדון האנגלי וולבס.
את עונת 18–2017 סיימה הקבוצה במקום הראשון בליגת המשנה ועלתה לפרמייר ליג לאחר היעדרות של שבע שנים.
את עונות 19–2018 ו-20–2019 בפרמייר ליג סיימה וולבס במקום השביעי.
בספטמבר 2020 חתמו סנטו ווולברהמפטון וונדררס על הארכת חוזהו כמאמן הקבוצה לשלוש שנים נוספות.
לקראת סוף עונת 2020/2021 ולאחר שלא השיגו את מטרותיהם, וולבס וסנטו הסכימו בהסכמה הדדית על עזיבת הקבוצה, לאחר ארבע שנים.
ב-30 ביוני 2021 מונה למאמנה של טוטנהאם הוטספר.
ב-1 בנובמבר,ארבעה חודשים בלבד לאחר שמונה, פוטר נונו מתפקידו.
ב-4 ביולי 2022 מונה למאמנה של אל-איתיחאד מהליגה הסעודית.
הוא פוטר ב-8 בנובמבר 2023, יומיים לאחר הפסד במסגרת ליגת האלופות האסיאתית.
ב-20 בדצמבר 2023 מונה למאמנה של נוטינגהאם פורסט מהפרמייר ליג.
לאחר שהצליח להשאיר את הקבוצה בליגה, בעונת 2024/2025 רשם עם הקבוצה הצלחה אדירה כשהוביל אותה למקום ה-7 בפרמייר ליג ולפלייאוף הקרונפרס ליג.
זו ההעפלה של הקבוצה למפעל אירופי לראשונה זה 29 שנים.
למרות ההצלחה, פוטר סנטו מתפקידו ב-9 בספטמבר 2025 בעקבות חילוקי דעות עם הנהלת המועדון.
ב-27 בספטמבר 2025 מונה למאמנה של וסטהאם יונייטד.
פרס ריקרדו זאמורה (ליגת המשנה):
מאמן החודש בצ'מפיונשיפ: נובמבר 2017
נונו מיגל מונטיירו רושה (בפורטוגזית: Nuno Miguel Monteiro Rocha; נולד ב-25 במרץ 1992, פראיה, כף ורדה) הוא כדורגלן עבר מכף ורדה, ששייחק בעמדת הקשר.
הוא התחיל את הקריירה המקצועית שלו בקבוצת המילואים של "מאריטימו", מאז 2011 במשך שלוש עונות שיחק 85 משחקים וכבש 8 שערים.
לאחר מכן הועבר להרכב הקבוצה הבוגרת ובעונת 2013/14 שיחק 15 משחקים, ב-16 בפברואר 2014 הבקיע את השער היחיד במשחק הבית נגד "ויטוריה" סטובל.
ביוני 2014, עבר לרומניה והצטרף למועדון "CSU קראיובה", הוא הופיע ב-97 משחקים והבקיע 23 שערים.
ב-7 ביוני 2017 חתם על חוזה לשלוש שנים במועדון "טוסנו" מליגת העל הרוסית בכדורגל, אך שוחרר לבסוף בתום שנה, בעקבות פירוק הקבוצה.
הוא חזר לקבוצתו הקודמת, CSU קראיובה מליגת העל הרומנית בכדורגל.
את הופעת הבכורה שלו במדי נבחרת כף ורדה ערך ב-6 בספטמבר 2014 במשחק מוקדמות גביע אפריקה לאומות נגד ניז'ר (3:1).
הוא שיחק שלושה משחקים בגביע אפריקה לאומות 2015 עצמו.
את שערו הראשון הבקיע ב-13 ביוני 2015 במשחק הבית נגד סן טומה ופרינסיפה (7:1) במוקדמות טורניר גביע אפריקה לאומות 2017.
יונאלי מיקלה פרמניוס (בשוודית: Jonnali Mikaela Parmenius, נולדה ב-9 באוגוסט 1987) היא זמרת-יוצרת ומפיקה מוזיקלית שוודית, אשר כתבה שירים עבור אמנים רבים כדוגמת קייטי פרי, צ'ארלי XCX, קמילה קביו, זארה לארסון וכולי.
באו אף הייתה לאחת מכותבי הלהיט "Stay", אשר הצליח לכבוש את פסגת מצעד שירי הדאנס האוסטרלי.
נוני באו נולדה ב-9 באוגוסט 1987, בסטוקהולם, שוודיה.
היא החלה לשיר בגיל צעיר, בהשראת הוריה שעסקו בעולם המוזיקה והופיעה בהפקות מקהלה בילדותה.
בגיל 12 היא התחילה לכתוב שירים משלה, אך בהתחלה, היא עשתה זאת בסתר מכיוון שהיא הייתה נבוכה.
היא למדה בבית ספר למוזיקה, שם כונתה "כבשה שחורה".
בגיל 15, חברה נתנה לה את הכינוי נוני באו בגלל המראה שלה.
בשנת 2012, הוציאה את אלבום הבכורה שלה, I Am Noonie Bao.
שלוש שנים לאחר מכן, הוציאה את המיני-אלבום הראשון שלה, Noonia EP.
שנת 2018, הייתה אבן דרך חשובה בקריירה של נוני באו, כאשר הייתה שותפה לכתיבה הלהיט "Never Be the Same", של הזמרת-יוצרת קמילה קביו.
השיר הגיע למקום השישי במצעד הבילבורד הוט 100, קיבל את תואר הפלטינה המשולשת, וצבר למעלה מ-560 מיליון השמעות בספוטיפיי.
נונו גומז נביאם (בפורטוגזית: Nuno Gomes Nabiam; נולד ב-17 בנובמבר 1966) הוא ראש ממשלת גינאה ביסאו לשעבר.
למד בבית הספר התיכון הלאומי קוואמה נקמורה.
סיים תואר ראשון במכון להנדסת תעופה אזרחית בקייב.
בהמשך סיים תואר שני במנהל עסקים בארצות הברית.
בצעירותו היה גומז נביאם פעיל חברתית.
בשנת 1980 הצטרף למפלגת PAIGC.
בשנת 2012 מונה ליו"ר הדירקטוריון של סוכנות התעופה האזרחית של גינאה ביסאו.
ב-28 בפברואר 2020, מונה גומז נביאם לראש ממשלת גינאה ביסאו.
ב-29 באפריל 2020 פורסם כי הוא ושלושה משריו חלו במחלת נגיף קורונה 2019.
נונציו גאלו (באיטלקית: Nunzio Gallo; 25 במרץ 1928 – 22 בפברואר 2008) היה זמר ושחקן איטלקי.
גאלו החל את קריירתו כזמר בבית הספר למוזיקה של נאפולי, שם למד שירה אופראית.
בשנת 1945, בגיל 17, הוא ערך את הופעת הבכורה שלו בתיאטרון בליני בנאפולי.
בשנת 1948, השתתף בתחרות מוזיקה איטלקית, שם זכה במקום השני.
בשנת 1954 הוא לוהק לצוות הזמרים הראשי של האופה "לה טרוויאטה" בניצוחו של ג'וזפה ורדי.
ב-9 בפברואר 1957, גאלו זכה בקדם האיטלקי לאירוויזיון 1957, "פסטיבל הסן רמו", ונבחר לייצג את איטליה באירוויזיון.
ב-3 במרץ 1957, גאלו הופיע על בימת האירוויזיון עם השיר "Corde della mia chitarra".
גאלו הופיע רביעי בסדר ההופעות, לפני אוסטריה ואחרי הממלכה המאוחדת.
גאלו זכה במקום השישי עם שבע נקודות.
בשנת 1958, הוא זכה בפסטיבל נאפולי.
בשנת 1979 הוא השתתף בסרט האיטלקי "Il mammasantissima".
בשנים שלאחר מכן, גאלו שיחק בעוד כעשרים סרטים והוציא מספר להיטים שזכו לפרסום באיטליה ובשכנותיה.
בשנת 1959, נישא לביאנקה מריה.
ב-23 בספטמבר 2007, הוא הובהל לבית החולים בעודו לוקה בדימום מוחי.
הוא שהה בבית החולים כחודשיים ואז הועבר למרפאה פרטית שם אושפז עד שנפטר ב-22 בפברואר 2008, בגיל 79.
נונו אלשנדרה טבארש מנדש (בפורטוגזית: Nuno Alexandre Tavares Mendes; נולד ב-19 ביוני 2002 בסינטרה שבפורטוגל) הוא כדורגלן פורטוגזי המשחק בעמדת המגן השמאלי בקבוצת פריז סן-ז'רמן מליגת העל הצרפתית ובנבחרת פורטוגל.
מנדש הצטרף אל מחלקת הנוער של ספורטינג ליסבון מליגת העל הפורטוגלית בגיל עשר.
ב-12 ביוני 2020 ערך את הופעת הבכורה שלו בליגת העל הפורטוגלית, כשנכנס כמחליף בדקה ה-72 בניצחון 0–1 על פאסוס די פריירה במסגרת המחזור ה-26 לעונת בעונתו הראשונה בקבוצה הבוגרת ערך תשע הופעות ליגה.
ב-4 באוקטובר 2020 הבקיע את שער הבכורה שלו בליגת העל הפורטוגלית, כשהבקיע בדקה הרביעית בניצחון 0–2 על פורטימוננסה במסגרת המחזור השלישי לעונת .
בסך הכול ערך 29 הופעות ליגה בעונת , בהן הבקיע שער אחד.
השאלה ומעבר קבוע לפריז סן-ז'רמן
ב-1 בספטמבר 2021 הושאל לפריז סן-ז'רמן מליגת העל הצרפתית.
ב-31 במאי 2022 הפעילה פריז סן-ז'רמן את סעיף הרכישה של מנדש, בסך 38 מיליון אירו, והוא חתם בשורותיה על חוזה לארבע שנים.
את שער הבכורה שלו כבש ב-3 בספטמבר, בניצחון 0–3 על נאנט.
בסיום עונת 2022/2023 זכה מנדש בתואר השחקן הצעיר המצטיין ואף נכלל בהרכב המצטיינים של העונה.
ב-24 במרץ 2021 ערך מנדש את הופעת הבכורה שלו בנבחרת פורטוגל, כששיחק 90 דקות בניצחון 0–1 על נבחרת אזרבייג'ן במסגרת מוקדמות מונדיאל 2022.
מנדש זומן לסגל נבחרת פורטוגל לקראת טורניר יורו 2020.
צ'וקוונונסו "נוני" טריסטן מדואקה הוא כדורגלן אנגלי המשחק בעמדת הכנף בקבוצת ארסנל מהפרמייר ליג ובנבחרת אנגליה.
מדואקה גדל במחלקת הנוער של טוטנהאם הוטספר, ובשנת 2019 עבר למחלקת הנוער של פ.ס.וו.
בתחילת עונת ערך מדואקה מספר הופעות בקבוצת המילואים של המועדון.
ב-19 בינואר 2020 ערך מדואקה את הופעת הבכורה שלו במדי הקבוצה הראשונה של המועדון, בתיקו 1–1 נגד VVV פנלו במסגרת המחזור ה-19 בליגה לעונת .
עד לתום עונה זו ערך מדואקה שלוש הופעות ליגה נוספות.
ב-19 בספטמבר 2020 הבקיע מדואקה את שער הבכורה שלו במועדון, בניצחון 2–1 על אמן במסגרת המחזור השני לעונת .
בסך הכל ערך מדואקה 24 הופעות ליגה בעונה זו, בהן הבקיע שבעה שערים.
ב-7 באוגוסט 2021 הבקיע מדואקה צמד שערים בניצחון 4–0 על אייאקס במסגרת מגן יוהאן קרויף.
ב-20 בינואר 2023 חתם מדואקה על חוזה ל-7 וחצי שנים בצ'לסי מהפרמייר ליג.
ב-18 ביולי 2025 חתם מדואקה על חוזה ל-5 שנים בארסנל ששילמה תמורתו לצ'לסי 48.5 מיליון ליש"ט.
ב-17 באוגוסט 2025 ערך מדואקה הופעת בכורה במשחק רשמי במדי ארסנל, בניצחון 1–0 על מנצ'סטר יונייטד במסגרת מחזור הפתיחה של עונת 2025/2026 בפרמייר ליג.
ב-26 בנובמבר 2025 כבש מדואקה שער בכורה במדי ארסנל בניצחון 3–1 על באיירן מינכן במסגרת שלב הליגה של ליגת האלופות.
ב-31 בינואר כבש מדואקה את שערו הראשון בליגה עבור ארסנל בניצחון 4–0 על לידס יונייטד, הגול נרשם בתחילה כגול עצמי של השוער קארל דארלו, אך יום לאחר מכן הודיעה הליגה כי השער יזקף לזכותו של מדואקה.
מדואקה היה חלק מסגל נבחרת אנגליה עד גיל 21 בטורניר אליפות אירופה עד גיל 21 בשנת 2021, וערך הופעה אחת בטורניר.
ב-24 באוגוסט 2024 זומן מדואקה לראשונה לסגל הבוגר של נבחרת אנגליה, לקראת צמד המשחקים נגד אירלנד ופינלנד במסגרת ליגת האומות.
ב-10 בספטמבר 2024 ערך מדואקה בכורה בנבחרת הבוגרת בניצחון 2–0 על פינלנד בו הוא גם בישל את השער השני להארי קיין.
ב-9 בספטמבר 2025 כבש מדואקה שער בכורה בנבחרת, בניצחון 5–0 על סרביה במסגרת מוקדמות מונדיאל 2026.
מועדוןעונהליגהגביעגביע הליגהאירופהאחרסה"כליגההופעותשעריםהופעותשעריםהופעותשעריםהופעותשעריםהופעותשעריםהופעותשעריםיונג פ.ס.וו.2019/2020ליגת המשנה ההולנדית64————64סה"כ640000000064פ.ס.וו.
נוניים גייט בע"מ, המוכרת במותג Noname Security היא חברה ישראלית העוסקת באבטחת ממשקי תכנות יישומים (API).
החברה הוקמה בפברואר 2020 על ידי עוז גולן (מנכ"ל החברה) ושי לוי (מנהל טכנולוגיות ראשי), יוצאי יחידה 8200. החברה עוסקת באבטחת ממשקי תכנות יישומים (API).
התוכנה של החברה אוספת מידע ללא התקנת תוכנה על כל ה-API המשמשים את הארגון, ולנתח את הקוד, ההגדרות, התצורה והתנועה ברשת, על מנת לזהות פרצות אבטחה.
את תוכנת האבטחה ניתן להתקין ברשת הארגונית או להשתמש בה במודל SaaS.
מטה החברה () שוכן בפאלו אלטו, קליפורניה, ומרכז הפיתוח שלה (נוניים גייט בע"מ) שוכן בתל אביב.
בדצמבר 2020 גייסה החברה 25 מיליון דולר, מאינסייט פרטנרס, סייברסטרטס ועוד.
ביוני 2021 גייסה החברה 60 מיליון דולר, בהובלת אינסייט פרטנרס.
בדצמבר 2021 גייסה החברה 135 מיליון דולר, לפי שווי של מיליארד דולר, והפכה לחד-קרן.
במאי 2024 הודיעה חברת אקאמאי טכנולוגיות על כוונתה לרכוש את Noname Security תמורת 450 מיליון דולר.
נעמי אהרוני-גל (נולדה ב-7 בספטמבר 1998), המוכרת בשם הבמה נוּנוּ , היא זמרת-יוצרת ישראלית.
אהרוני-גל נולדה וגדלה בשכונת כרם התימנים בתל אביב, לדורון גל, כירורג פה ולסת, ולמיכל אהרוני, עורכת דין ומרצה לכתיבה משפטית.
סבה מצד אמה היה הסופר והמתרגם אריה אהרוני.
היא למדה ב ובמגמת ג'אז בתיכון א' לאמנויות תל אביב.
בצעירותה כתבה והלחינה שיר לצופי ים בשם "את חיה בסרט".
התגייסה לצה"ל כמוזיקאית מצטיינת, במסלול שמשלב לימודים למוזיקאים מצטיינים ברימון בית ספר למוסיקה יחד עם שירות בלהקה צבאית.
במהלך שירותה הצבאי כתבה והלחינה עבור פרויקט של מדור הלהקות הצבאיות שיר בשם "בייבי צה"ל".
השיר יצא באוגוסט 2020 לאחר שחרורה מהצבא כסינגל בביצועה של עדן אלנה, אך נגנז זמן קצר מאוד לאחר שהצבא פרסם אותו ביוטיוב.
ב-17 ביוני 2021 הוציאה את סינגל הבכורה שלה, "בנים".
ב-10 באוגוסט 2021, הוציאה את הסינגל "אוהב לא אוהב".
ב-7 בדצמבר, הוציאה נוּנוּ את הסינגל השלישי שלה, "ליבינג דה דרים", שזכה לאהדה רבה ברשתות החברתיות, בפרט טיקטוק.
ב-12 בינואר 2022 הוציאה רוני דואני ביחד עם נוּנוּ חידוש לשיר "אדוני" כחלק מהמיני אלבום "SuperSet" של דואני.
ב-10 במאי באותה שנה הופיעה כזמרת החימום, יחד עם דואני, במופע השני של מארון 5 בפארק הירקון בתל אביב.
ב-16 בפברואר 2022 הוציאה נוּנוּ את הסינגל הרביעי שלה, "גוליית 2" ב-16 במאי 2022, הוציאה את הסינגל החמישי שלה, "שוז".
ב-6 ביוני 2022, לרגל חודש הגאווה, הוציאה עם שגיא קריב את שיר הגאווה "Cute Boy", בשיתוף עם ליין מסיבות הלהט"ב פוראבר תל אביב.
ב-18 ביולי 2022, יצא לאור אלבום הבכורה שלה, סטטוס.
באוגוסט 2022 זכתה בפרס אקו"ם לתגלית השנה.
באוקטובר 2022 הוכרז כי היא מועמדת בפעם הראשונה לפרס המוזיקה של MTV אירופה למופע הישראלי הטוב ביותר לשנת 2022.
באמצע 2022 השתתפה נונו בספיישל הטלוויזיוני "מחווה לדנה אינטרנשיונל", ששודר לרגל ציון 20 שנה לארגון הנוער הגאה (איגי) ולקריירה המוזיקלית של הזמרת-יוצרת הישראלית דנה אינטרנשיונל.
היא ביצעה את "ישנן בנות".
ב-24 באוקטובר 2022, הוציאה נוּנוּ את הסינגל השביעי שלה, "סיוופלה", בהשתתפות ההרכב TOX1C.
ב-11 בדצמבר הוציאה יחד עם אנה זק ועדן בן זקן את הסינגל "ראשון בבוקר".
בשנת 2023 נבחרה על ידי פורבס ישראל לאחת מ-30 הצעירים הישראלים המבטיחים ביותר.
ב-25 ביוני של אותה השנה הוציאה את הסינגל "אומיגאד", שהגיע למקום השמיני במצעד הרשמי של גלגלצ ולמקום ה-18 במצעד של מדיה פורסט.
ב-10 באוגוסט הוציאה את הסינגל "מלאך", שיתוף פעולה עם עיליי אשדות ואבשה.
ב-30 באוגוסט הוציאה את הסינגל "ביצ'".
בנובמבר של אותה השנה, הוציאה את הסינגל "כשהשמש שוב".
ב-26 במרץ 2024 הוציאה את השיר "אבא בוא", השיר נוצר בהשראת סיפורם של יונתן דיטש ורעייתו מורן, שנונו הכירה באופן אישי.
נונו חיברה את המוזיקה למחזה "כאפות" מאת גיתית פישר ושיר ראובן, שהוצג בתיאטרון הקאמרי בעונת 2024.
ב-2 בדצמבר 2024 הוציאה את השיר "היי את", אותו כתבה והלחינה וביצעה כדואט יחד עם גידי גוב.
ב-12 בינואר 2025, כחלק מהקמפיין להעלאת מודעות לבריאות הנפש על רקע מלחמת חרבות ברזל אותו השיקה עמותת ער"ן, הושק שיר בשם "S.O.S" בהשתתפות האמנים נונו, שרק, כהן, עדן דרסו והמפיק אורי שוחט.
ב-4 במרץ 2025 הוציאה את האלבום "מה חוץ מזה" בהפקה משותפת שלה ושל גל עובד.
2022: הופעות חיות במפעל הפיס (Live) - EP
שם השירשנהמיקומי שיאאלבוםמדיה פורסטמדיה פורסטTVגלגלצהיטליסטהעשירייה"בנים"2021—————סטטוס"אוהב לא אוהב"—————"ליבינג דה דרים"——3—4"גוליית 2"2022—————"שוז"—————"Cute Boy"(עם שגיא קריב ופוראבר תל אביב)4—1—1סינגל ללא אלבום"סיוופלה"(עם TOX1C)9—4—3"ראשון בבוקר"(עם עדן בן זקן ואנה זק)1——77—7"אומיגאד"20231867——סינגל ללא אלבום"ביצ'"—————"כשהשמש שוב"16————שיתופי פעולה"מלאך"(עיליי אשדות עם נונו ואבשה)2023—————סינגל ללא אלבום
(נכון לינואר 2023)מקור"בנים"2021אדם גבאי0.75"אוהב לא אוהב"0.2"ליבינג דה דרים"אדם גבאי, נונו וברק סוריאן4.7"גוליית 2"2022אדם גבאי, נונו1.0"שוז"אדם גבאי, עיליי אשדות ונונו0.2"Cute Boy"אדם גבאי, נונו13.0"יש וייב שאין וייב"0.18"סיוופלה"1.2"אומיגאד"2023אדם גבאי, נונו
שנהפרסקטגוריהמועמדותתוצאה2022פרסי נבחרי השנה של פרוגיפריצת השנה במוזיקהנונושיר השנה"קיוט בוי"
נונו אלברטינו וארלה טבארש (בפורטוגזית: Nuno Albertino Varela Tavares; נולד ב-27 בינואר 2000 בליסבון שבפורטוגל) הוא כדורגלן פורטוגזי המשחק בעמדת המגן השמאלי בלאציו מהסרייה א', ובנבחרת פורטוגל.
טבארש נולד בליסבון שבפורטוגל להורים מכף ורדה.
הוא גדל במחלקות הנוער של קאסה פיה, ספורטינג ליסבון ובנפיקה ליסבון.
ב-27 באוקטובר 2018 ערך את הופעת הבכורה שלו בקבוצת המילואים של בנפיקה ליסבון, במסגרת הליגה הפורטוגלית השנייה.
ב-4 באוגוסט 2019 ערך טבארש את הופעת הבכורה שלו בקבוצה הראשונה של המועדון, בניצחון 0–5 על ספורטינג ליסבון במסגרת הסופר קאפ הפורטוגלי.
ב-10 באוגוסט ערך את הופעת הבכורה שלו בליגה, בניצחון 0–5 על פאסוס די פריירה במסגרת המחזור הראשון לעונת .
במשחק זה הבקיע את שערו היחיד במדי הקבוצה, וכן בישל שני שערים.
בסך הכל ערך טבארש 41 הופעות רשמיות במדי הקבוצה.
ב-10 ביולי 2021 חתם טבארש בארסנל מהפרמייר ליג.
ב-13 באוגוסט הוא ערך את הופעת הבכורה שלו במועדון, כשהחליף את קאלום צ'יימברס בהפסד 0–2 לברנטפורד במסגרת מחזור הפתיחה של עונת 2021/2022 בפרמייר ליג.
ב-23 באפריל 2022 הבקיע את שער הבכורה שלו במדי המועדון, בניצחון 3–1 על מנצ'סטר יונייטד במסגרת המחזור ה-34 בליגה.
ב-30 ביולי 2022 הושאל לאולימפיק מרסיי מהליגה הצרפתית.
בהופעת הבכורה, ב-7 באוגוסט כבש שער בכורה בניצחון 4–1 על סטאד ריימס.
בעונתו במרסיי שותף טבארש ב-31 משחקי ליגה בהם כבש 6 שערים, בנוסף שותף ב-6 משחקים בליגת האלופות וב-2 משחקי גביע.
בסך הכל סיים את עונת ההשאלה שלו במרסיי עם 6 שערים ב-39 משחקים בכל המסגרות.
ב-1 בספטמבר 2023 הושאל לעונה אחת לנוטינגהאם פורסט, מהפרמייר ליג.
כבר יום למחרת ערך טבארש את הופעת הבכורה שלו בקבוצה בניצחון 1–0 על צ'לסי.
ואת העונה סיים עם 0 שערים ב-8 הופעות בליגה אליהם ו-4 הופעות בגביע.
ב-15 ביולי 2024 הושאל טבארש ללאציו מהסרייה א'.
ב-31 באוגוסט ערך טבארש את הופעת הבכורה שלו במועדון בתיקו 2–2 עם מילאן, ואף בישל את שני השערים של הקבוצה.
טבארש היה חלק מסגל נבחרת פורטוגל עד גיל 21. הוא זומן לסגל המורחב של נבחרת פורטוגל שכלל 55 שחקנים לקראת מונדיאל 2022, אך נופה מהסגל הסופי.
לאחר פתיחת העונה הטובה שלו בלאציו.
בנובמבר 2024 זומן טבארש כל ידי המאמן רוברטו מרטינס לסגל הנבחרת לקראת צמד משחקי ליגת האומות נגד פולין וקרואטיה.
וב-15 בנובמבר 2024 הוא ערך הופעת בכורה בנבחרת הבוגרת בניצחון 5–1 על פולין.
נונו מיגל דה קושטה ג'ויה (בפורטוגזית: Nuno Miguel da Costa Jóia; נולד ב-10 בפברואר 1991 בפראיה שבכף ורדה) הוא כדורגלן מכף ורדה המשחק בעמדת החלוץ בקבוצת איסטנבול בשאקשהיר מליגת העל הטורקית ובנבחרת כף ורדה.
דה קושטה החל את הקריירה המקצוענית שלו בקבוצת אובאן מהליגה החמישית בצרפת.
ב-3 באוגוסט 2015 חתם דה קושטה בוואלנסיין מליגת המשנה הצרפתית.
הוא שיחק במועדון במשך שתי עונות, בהן ערך 45 הופעות ליגה והבקיע 19 שערים.
ב-3 ביולי 2017 חתם דה קושטה על חוזה לארבע עונות בשטרסבורג מליגת העל הצרפתית.
ב-5 באוגוסט הוא ערך את הופעת הבכורה שלו במועדון, בהפסד 0–4 לאולימפיק ליון במסגרת המחזור הראשון בליגה לעונת 2017/2018. ב-4 בספטמבר הבקיע את שער הבכורה שלו במועדון, בהפסד 1–2 לנאנט במסגרת המחזור השביעי בליגה באותה עונה.
הוא שיחק במועדון במשך שתי עונות וחצי, בהן ערך 74 הופעות ליגה והבקיע 14 שערים.
בעונת זכה עם שטרסבורג בגביע הליגה הצרפתית.
ב-29 בינואר 2020 חתם דה קושטה בנוטינגהאם פורסט מהפוטבול ליג צ'מפיונשיפ.
ב-11 בפברואר הוא ערך את הופעת הבכורה שלו במועדון, בהפסד 0–1 לצ'רלטון את'לטיק במסגרת המחזור ה-32 בליגה לעונת 2019/2020. עד לתום עונה זו ערך עשר הופעות ליגה במדי המועדון, ובתחילת עונת 2020/2021 ערך שתי הופעות ליגה נוספות.
ב-5 באוקטובר 2020 הושאל דה קושטה למשך עונה אחת למוסקרון מליגת העל הבלגית.
ב-18 באוקטובר הוא ערך את הופעת הבכורה שלו במועדון, בהפסד 0–2 לאויפן במסגרת המחזור התשיעי בליגה לעונת .
ב-22 בנובמבר הבקיע את שער הבכורה שלו במועדון, בהפסד 1–4 לראסינג גנק במסגרת המחזור ה-13 בליגה.
בסך הכל ערך דה קושטה 25 הופעות ליגה במדי המועדון במשך תקופת ההשאלה, בהן הבקיע שישה שערים.
ב-31 באוגוסט 2021 הושאל דה קושטה למשך עונה אחת לקן מליגת המשנה הצרפתית.
הוא ערך 24 הופעות ליגה במדי המועדון במשך תקופת ההשאלה, בהן הבקיע תשעה שערים.
ב-5 באוגוסט 2022 חתם דה קושטה באוסר לשנתיים.
ב-4 ביוני 2016 ערך דה קושטה את הופעת הבכורה שלו בנבחרת כף ורדה, בניצחון 1–2 על נבחרת סאו טומה ופרינסיפה במסגרת מוקדמות גביע אפריקה לאומות 2017. במשחק זה הבקיע את שער הבכורה שלו בנבחרת.
נונו ריקרדו סנטוס בלשיור (בפורטוגזית: Nuno Ricardo Santos Belchior; נולד ב-9 באוקטובר 1982), המוכר יותר בשם בלשיור (בפורטוגזית: Belchior) הוא כדורגלן חופים פורטוגזי, המשחק בעמדת החלוץ בספורטינג ליסבון ובנבחרת פורטוגל בכדורגל חופים.
נונוס מפאנופוליס היה המשורר האפי היווני הבולט ביותר של התקופה הרומית הקיסרית.
הוא היה יליד פאנופוליס בתבאידה המצרית וחי כנראה במאה ה-5 לספירה.
הוא ידוע בתור מחבר הדיוניסיאקה, סיפור אפי על האל דיוניסוס, ושל המטבול, פרפרזה על בשורת יוחנן.
האפוס דיוניסיאקה מתאר את חייו של דיוניסוס, יציאתו להודו וחזרתו בניצחון.
הוא נכתב ביוונית הומרית ובהקסמטר דקטילי, והוא מורכב מ-48 ספרים המורכבים מ-20,426 שורות.
אין כמעט עדות לחייו של נונוס.
ידוע שהוא היה יליד פאנופוליס שבמצרים העליונה משמו בכתבי יד וההתייחסות באפיגרמה 9.198 של האנתולוגיה פלטין .
הוא בוודאי חי לאחר החיבור היווני של קלאודיאנוס "גיגאנטומכיה" (כלומר, אחרי 394–397), שכן נראה שהוא מכיר את היצירה הזו.
נראה שאגתיאס סקולסטיקוס עקב אחריו, תוך התייחסות של אמצע המאה ה-6 אליו כ"סופר אחרון".
לפעמים הוא מתערבב עם "נונוס הקדוש" מההגיוגרפיות של "פלאגיה הקדושה" ועם נונוס , הבישוף של אדסה שהשתתף ב, שנראה כי שניהם היו עכשוויים בערך, אך האסוציאציות הללו כנראה מוטעות.
יצירתו העיקרית של נונוס היא האפוס דיוניסיאקה בן 48 הספרים, השיר הארוך ביותר ששרד מהעת העתיקה הקלאסית.
יש בו 20,426 שורות המורכבות בהקסמטרים ביוונית הומרית ודקטילית, שהנושא העיקרי שלהן הוא חייו של דיוניסוס, יציאתו להודו וחזרתו בניצחון.
השיר אמור להיות מתוארך למאה ה-5. פעם הוא נחשב לאיכות ספרותית ירודה, אבל המוני כתיבה עדכנית (בעיקר במהדורת Budé ובפירוש השיר ב-18 כרכים) הוכיחה שהוא מראה מיומנות ספרותית מושלמת, גם אם הבזבזנות הבארוקית המובהקת שלו היא פזרנות נרכשת.
הגרסה שלו מזמנת תשומת לב: בכתיבה בהקסמטרים הוא משתמש בשיעור גבוה יותר של דקטילים ופחות התעלמות מאשר משוררים קדומים יותר; זה בתוספת השימוש העדין שלו באליטרציה ובאסוננס מעניק לפסוק שלו מוזיקליות ייחודית.
טעות שיש לתקן היא שהוא בוודאי היה פגאני בעת כתיבת השיר: אבל ההתייחסות למיתוס כאל פיקציה נעימה היה נפוץ מאז התקופה ההלניסטית, ונונוס מתעלם מהטקס הפגאני, שהיה תמצית הפגאניזם האותנטי.
עת כתיבתה אינו ידוע בבירור.
בעוד ניתוח טקסטואלי מצביע על כך שהיא קדמה לדיוניסיאקה, כמה חוקרים סבורים כי לא סביר שנוצרי מומר היה ממשיך להקדיש עבודה רבה כל כך לנושאים הפגאניים של הדיוניסיאקה.
נונו ז'ורז'ה פריירה דה סילבה ואלנטה (בפורטוגזית: Nuno Jorge Pereira da Silva Valente; נולד ב-12 בספטמבר 1974) הוא כדורגלן עבר פורטוגזי ששיחק בעמדת המגן השמאלי.
ואלנטה התחיל את הקריירה שלו במחלקת הנוער של ספורטינג ליסבון.
בקיץ הושאל לפורטימוננסה עד לסיום העונה, על מנת לצבור דקות משחק.
בסיום העונה חזר לספורטינג, אך לא הצליח להשתלב בקבוצה ובקיץ הושאל למריטימו.
בקיץ חתם בלייריה אותה אימן ז'וזה מוריניו.
בלייריה ואלנטה מצא את מקומו והפך לשחקן הרכב מן המניין.
בקיץ חתם בפורטו בה התאחד עם מוריניו.
בעונתו הראשונה במועדון עם עימו בגביע אופ"א.
בעונתו השנייה במועדון השתתף עימו בליגת האלופות.
ואלנטה בישל את שער הניצחון נגד מנצ'סטר יונייטד בשמינית הגמר.
היה שותף לזכייה הראשונה של המועדון במפעל בסיום אותה עונה.
עונה לאחר מכן, ואלנטה מיעט לשחק בגלל פציעות.
ב-28 באוגוסט 2005 חתם לשלוש שנים תמורת 2.2 מיליון אירו באברטון מהפרמייר ליג.
ואלנטה הפך לשחק הרכב עם הגעתו למועדון, אולם בעונת חלה ירידה במעמדו ובסיום העונה הודיע על פרישה ממשחק פעיל.
ואלנטה שיחק בצעירותו בנבחרת הנוער ונבחרת הצעירה של פורטוגל.
ב-7 בספטמבר 2002 ערך את הופעת הבכורה שלו בנבחרת הבוגרת בתיקו 1-1 נגד .
ב-31 במרץ 2004 הבקיע את שער הבכורה שלו בנבחרת בהפסד 2-1 ל.
ואלנטה השתתף עם הנבחרת ביורו 2004 אותו אירחה פורטוגל והגיע לגמר בו הפסידה ל ובמונדיאל 2006 בו סיימה במקום הרביעי.
עם פרישתו, מונה ולאנטה לסקאוט מטעם אברטון בפורטוגל.
לאחר מכן הצטרף לצוות המקוצעי של ספורטינג ליסבון.
ב-11 באוקטובר 2017 מונה למאמנה של טרופנסה מהליגה הפורטוגזית השלישית אולם פוטר אחרי שהפסיד 5 מ-6 משחקים בהם אימן.
נונוסוס היה שליח שנשלח על ידי הקיסר הביזנטי יוסטיניאנוס הראשון לשליט קינדה (Kinda) שבמרכז ערב ולאחר מכן לאקסומים והימיארים בשנת 530 לספירה.
נונוסוס כתב תיאור של שליחותו, שאבד כעת, אך נקרא וסוכם על ידי הפטריארך הביזנטי פוטיוס (המאה ה-9) ב"ביבליותקה" שלו.
לדברי פוטיוס, התיאור הדגיש את אומץ ליבו של נונוסוס במצבים מסוכנים והכיל מידע על הדת והשפה של הערבים.
נונוסוס נכנס לאתיופיה דרך עיר הנמל אדוליס שבים האדום ונסע יבשתית לאקסום.
הוא תיאר את אקסום כ"עיר גדולה מאוד" וכבירת אתיופיה.
הוא כתב שראה עדר של 5000 פילים בסביבת אואה (Aua), בין אדוליס לאקסום.
הוא גם מזכיר את המפגש עם פיגמים באיי פרסאן.
אביו של נונוסוס, אברהם, היה שליח אל הערבים, ודודו, שנקרא גם הוא נונוסוס, נשלח במשלחת על ידי הקיסר אנסטסיוס הראשון.
ה"כרונוגרפיה" של יואנס מלאלס (אמצע המאה ה-6) וה"כרונוגרפיה" של תאופאנס המודה (תחילת המאה ה-9) כוללות, מבלי לצטט את מקורם, תיאור מפורט שמקורו כנראה בתיאורו של נונוסוס על פגישתו עם השליט האקסומי.
מלאלס מכנה אותו בשם אלסבואס (Elesboas) וקורא לו מלך ההודים, בעוד תאופאנס מכנה אותו בשם ארתאס (Arethas) ומזהה אותו כמלך האתיופים.
לדברי מלאלס, השליח הביזנטי ביצע פרוסקינסיס (השתחוות) והתקבל בחום על ידי המלך, שהועלה על פלטפורמה מוזהבת מרהיבה על גבי ארבעה פילים שחוברו יחדיו.
השליט האקסומי, להוט ליחסים טובים עם יוסטיניאנוס, נישק את החותם הקיסרי על המכתב שהציג נונוסוס, והסכים לצאת למלחמה נגד הפרסים בעבור יוסטיניאנוס.
אולם בפועל, שליחותו של נונוסוס לא הצליחה לייצר שום תרומה צבאית משמעותית מצד האקסומים.
נוּנוֹ גַייגוֹ פֶרְנַנְדֶס (בספרדית: Nuno Gallego Fernández; נולד ב-6 בספטמבר 2001) הוא שחקן ורקדן ספרדי.
לאורך שנות ילדותו, גייגו רצה לעסוק בביולוגיה, אך בגיל 11 החליט שהוא מעוניין דווקא לפתח קריירת משחק.
הוא למד משחק בבית הספר העירוני לאמנות הדרמה (Escuela Municipal de Arte Dramático) במדריד, ובין השנים 2020–2022 גם בבית הספר המלכותי לאמנות הדרמה (Real Escuela Superior de Arte Dramático) בעיר.
במהלך לימודיו שיחק במספר פרויקטים וסרטים קצרים.
בשנת 2022 השתתף בדרמה המוזיקלית , סדרת המשך ל-, בה גילם את דמותו של דריו.
בשנת 2024 החל להופיע בסדרות מבית נטפליקס: תחילה הופיע בסדרה "כנופיות גליסיה" בתפקיד מרקו, וכן בעונתה שמינית והאחרונה של סדרת הטלוויזיה "אליטה", בתפקיד הקטור קראוויץ .
בשנת 2025 הופיע בדרמת הספורט "אולימפו", גם היא מבית נטפליקס, בתפקיד כריסטיאן דליאבה.
+שנהסרטתפקידהערות2020La última partidaלורד בסטיאןסרט קצר2022Se nos hizo de nocheקיטוסרט קצר2024Panoramaברונוסרט קצרTBASigue mi voz
שנהסדרהתפקידהערות2022Historias de UPA Next דריופרק: "«Capítulo 1»"2022–2023UPA Nextתפקיד ראשי; 8 פרקים2024כנופיות גליסיה (אנ')מרקו7 פרקיםאליטההקטור קראוויץתפקיד ראשי (עונה 8); 8 פרקים2025אולימפוכריסטיאן דליאבהתפקיד ראשי; 8 פרקיםסוס זקן, טריקים חדשיםמיגלתפקיד ראשי; 8 פרקים
נוסח הספרדים ועדות המזרח (ע"מ) הוא נוסח התפילה של הסידור המקובל כיום בקרב הקהילות הספרדיות השונות ורוב יוצאי עדות המזרח, חוץ מיהודי תימן.
הכינוי המקובל לנוסח זה היה בעבר רק "כמו מנהג הספרדים", אך כיום מקובל לכנותו "נוסח הספרדים ועדות המזרח" בשל שתי סיבות: אחת היא שבעבר חלק מעדות המזרח השונות לא התפללו בנוסח הספרדי וכעת גם הן מתפללות בנוסח הספרדי .
סיבה שנייה היא כדי לא לבלבל נוסח זה עם נוסח ספרד חסידי של יהדות מזרח אירופה שנקרא כך בשל העובדה שהם ביקשו להתפלל בנוסח הספרדים.
ישנם המפרידים בין נוסח התפילה של יהודי עיראק בדורות האחרונים למנהגים אחרים בעיקר של קהילות צפון אפריקה, הבלקן, מצרים וסוריה המבוססים על סידור תפלת החדש, ומכנים רק את הנוסח הראשון "עדות המזרח" או "ספרדים ועדות המזרח".
בפועל, ההבדלים בין נוסח קהילות המזרח לצפון אפריקה הם קטנים יחסית, אך יש יותר השפעה קבלית בנוסח קהילות המזרח התיכון .
הארצות שבהן מקובל הנוסח הספרדי
מקורו של נוסח הספרדים הוא בספרד עצמה.
לפני גירוש ספרד, היו מנהגים שונים באזורים שונים - המנהגים העיקריים היו מנהג קסטיליה, מנהג קטלוניה (שהיה קרוב יותר לנוסח פרובנס), מנהג אראגון ומנהג פורטוגל, וייתכן שהיו חילוקים נוספים.
לאחר גירוש ספרד, נתאחדו המנהגים, וקשה לדעת באיזה נוסח מהנוסחאות הללו מדובר.
הספרדים המגורשים הביאו איתם את נוסח התפילה שלהם לקהילות שבהן השתקעו, ובמרביתן דחקו מפניו את הנוסח המקומי הקדום והשליטו במקומו את הנוסח הספרדי.
קהילות המזרח התיכון (סוריה, לבנון, ארץ ישראל, וחלק קטן מעיראק), וכלה בקהילת יהודי קוצ'ין שבהודו.
בשל תפוצתו הרחבה דחק (או לחלופין שולב) נוסח הספרדים מסורות מקומיות שונות במקומות בהם יד הספרדים הייתה תקיפה על ידם של היהודים המקומיים.
כך אירע למשל בעיר חלב שבסוריה , בקהילות צפון אפריקה השונות , ובקהילות הבלקן .
השפעתו של הנוסח הספרדי הייתה כה גדולה עד כי נוצרו נוסחי תפילה חדשים המשלבים את הנוסח הספרדי עם הנוסח המקומי, אפילו במקומות אליהם כלל לא הגיעו מגורשי ספרד.
כך נוצרו נוסח התפילה התימני השאמי, שהוא בעיקר נוסח התפילה הספרדי עם אלמנטים מעטים הלקוחים מהנוסח הבלדי המקומי , ונוסח ספרד של האשכנזים שהוא שילוב בין נוסח אשכנז והנוסח הספרדי.
לאחר עליית יהדות אתיופיה למדינת ישראל, קיבלו מרבית בני העדה את נוסח הספרדים גם הם, בגלל הקרבה הגאוגרפית לקהילות היהודיות במזרח התיכון.
הנוסח האתיופי העתיק עדיין משמש כנוסח תפילה בגעז, אמהרית, טיגראינית אך לא בעברית שבה הנוסח הספרדי השתרש.
רוב הפיוטים המקובלים בסידור התפילה הספרדי הם של משוררי תור הזהב בספרד שיצרו צורות פיוטיות שלא היו קיימות במסורת הארץ ישראלית.
הפיוטים במסורת הארץ ישראלית נדחו כמעט לחלוטין מהמחזור הספרדי, שלא כמו שאר המנהגים באירופה שקיבלו מהם לא מעט ואף יצרו פיוטים חדשים כדוגמתם.
דוגמה חריגה לפיוט ארץ ישראלי במחזור ספרד הוא סדר העבודה ליום הכיפורים "אתה כוננת עולם מראש".
כאשר ישבו היהודים בספרד נחלקו המנהגים השונים הנ"ל (מנהג קסטיליה, מנהג קטלוניה, מנהג אראגון ומנהג פורטוגל) גם ביחס לפיוטים.
לאחר גירוש ספרד הקימו המגורשים קהילות נפרדות לפי מנהג התפילה (קסטיליה, קטלוניה, אראגון ופורטוגל), אך במהרה נעלמו ההבדלים השונים, ורוב הקהילות עברו לנוסח מאוחד, בהשמטת רוב הפיוטים, למעט מספר קטן של קהילות ביוון ובאלג'יריה ששמרו על מנהג קטלוניה ועל מנהג אראגון.
בנוסף, בגלל התנגדות הלכתית לאמירת פיוטים בתוך הברכות, הוצאו רוב הפיוטים שנשארו מתוך מסגרת התפילה עצמה, והם נאמרים לפני או אחרי התפילה.
לדוגמה, במחזור ויניציאה רפ"ד, הפיוטים של ר' שלמה אבן גבירול נאמרים בתוך חזרת הש"ץ, וכך נוהגים עד היום בקהילות מערב אירופה, אך ברוב הקהילות, פיוטים אלו נאמרים לפני תפילת מוסף.
הגהות האר"י והשפעותיהן על הנוסח הספרדי
השפעה מכרעת על נוסח התפילה הספרדי הייתה של ר' חיים ויטאל, שבספר "שער הכוונות" פרסם תיקוני נוסח של מורו המובהק האר"י על הנוסח הספרדי.
כך היה בקהילות המזרח, טורקיה, הבלקן ורוב ארצות צפון אפריקה.
בקהילות מרוקו קיבלו רק חלק מתיקוני האר"י ולא את כולם.
בקהילות הספרדיות במערב אירופה (אמסטרדם, לונדון, בורדו וקהילת שארית ישראל בניו יורק) לא קיבלו את שינויי הנוסח של האר"י כלל.
דוגמה של פיצול זה נמצא בנוסח תפילת מוסף של שבת.
לפי נוסח הספרדים המקורי, אומרים נוסח "למשה צוית" לברכת קדושת היום במוסף של שבת.
אך האר"י העדיף את הנוסח "תקנת שבת" שהיה נהוג בקהילות אחרות.
ולכן ברוב קהילות הספרדים התקבל הנוסח "תקנת שבת", ואילו הספרדים במערב אירופה והמרוקאים השאירו את נוסח "למשה צוית" על כנו.
הנהגה אחת של האר"י לא התקבלה בשום קהילה ספרדית: האר"י התנגד לאמירת הפיוטים הספרדיים מתור הזהב בשל תוכנם הפילוסופי, ודגל באמירת הפיוטים המקובלים אצל יהודי אשכנז שהיו מפייטני ארץ ישראל הקדומים שתוכנם יותר מיסטי ואינו פילוסופי.
נוֹסַח אַשְׁכְּנַז הוא נוסח התפילה המקובל אצל חלק מהיהודים יוצאי ארצות אשכנז.
נוסח התפילה של היהודים האשכנזים מוצאו בגרמניה (היהודים כינו בשם "אשכנז" את גרמניה) והוא מבוסס ביסודו על חיבור בין נוסח התפילה של הגאונים לבין נוסח התפילה הארץ-ישראלי הקדום.
חיבור זה מקורו כבר בנוסח איטליה.
במהלך הדורות הושפע נוסח אשכנז מהכרעותיהם ההלכתיות של חכמי אשכנז.
בימי הביניים, היו הבדלי נוסח לא מעטים בין קהילה לרעותה, ונוסחים אחידים התקבעו באופן סופי רק לאחר הופעת הסידורים המודפסים.
לפי מחקריו של ליפמן צונץ על נוסח התפילה, במאה ה-14 התקבעו שלושה ענפים עיקריים של נוסח אשכנז: הענף המערבי, שנהג במערב גרמניה וכונה "נוסח ריינוס", הענף המרכזי, שכונה "מנהג סקסוניה", וממנו התפתח הנוסח בארצות המזרח כפולין וביהם, והענף המזרחי שנהג במזרח גרמניה וכונה "מנהג אוסטרייך".
לאחר שתנועת החסידות חיברה את נוסח ספרד במקום נוסח אשכנז, האחרון כבר לא היה הנוסח הבלעדי של יהדות אשכנז באירופה.
במזרח אירופה היו פילוגים חריפים בין החסידים והמתנגדים כמעט בכל הקהילות הגדולות, ופילוג זה השתקף גם בנוסחי התפילה בבתי הכנסת השונים בעיר.
כמעט תמיד, בבתי הכנסת העירוניים הגדולים המשיכו להתפלל בנוסח אשכנז בהתאם למנהג הישן, והאוכלוסייה החסידית (שלפעמים הייתה רוב הקהילה) התפללה בבתי מדרש ושטיבלאך שבהם התפללו בנוסח ספרד.
לעומת זאת נוסח אשכנז נשאר הנוסח הכמעט-בלעדי במערב אירופה ובמרכזה (לפחות עד לתקופת מלחמת העולם הראשונה, שאז הגיעו מהגרים חסידים ממזרח אירופה לגרמניה), וכן אצל מהגרים יהודים מאירופה לעולם החדש (ארצות הברית, קנדה, מקסיקו, ארגנטינה) ולשאר ארצות דוברות-אנגלית (כגון אוסטרליה ודרום אפריקה).
בארצות אלו, רק חסידים מובהקים או משפחות עם מסורת חסידית חזקה החזיקו בנוסח ספרד, וכל השאר התפללו מסידורים בנוסח אשכנז.
זה כולל את סידורי התפילה של התנועות הלא-אורתודוקסיות, שמבוססים עליו.
לכן נוסח אשכנז הוא כיום נוסחם של הרוב המכריע של אשכנזים בחו"ל.
בארץ ישראל לעומת זאת, נוסח ספרד של החסידים מהווה את נוסח התפילה של חלק גדול מהיהודים ממוצא אשכנזי, בין השאר מכיוון שזה הנוסח בו מתפללים ברוב מוסדות החינוך הממלכתי דתי.
הנוסח האשכנזי המקובל כיום בארץ ישראל משתייך ל"נוסח אשכנז המזרחי" מסיבות היסטוריות: היהודים האשכנזים הראשונים שהגיעו לארץ היו מתלמידי הגר"א שהיו ממוצא ליטאי.
כאשר הגיעו תלמידי הגר"א לארץ ישראל רוב היישוב היהודי היה ספרדי.
הרב בנימין שלמה המבורגר טוען שיוצאי אשכנז (גרמניה) בארץ ישראל לא קיבלו מנהגים אלו, ועל פי הוראתו, הוקמו בשנים האחרונות כמה מניינים בארץ לפי נוסח אשכנז הישן.
בעוד שיהודי ספרד דחו את הפיוטים של משוררי ארץ ישראל הקדומים (כדוגמת יניי והקליר), יהודי אשכנז נטו לקבלם, ואף חיברו פיוטים נוספים בהשפעתם של אותם פייטנים.
ביחס לאמירת הפיוטים קיים הבדל מהותי לא רק בין מזרח אירופה למערבהּ, אלא גם בין הקהילות השונות שהתקיימו בכל אחד משני האזורים הללו: דומה כי כמעט לכל עיר באירופה, שבה התקיימה קהילה ותיקה, ישנו מנהג מיוחד ביחס לפיוטים.
בשל גורמים היסטוריים (מהפכת הדפוס, ההגירה לעולם החדש, רפורמה דתית וקיצור התפילה לשם הנוחות, ומאוחר יותר השואה והקמת מדינת ישראל) כמעט נעלמו כל המנהגים הללו, והתקבל ברוב הקהילות נוסח אחיד של פיוטים, המודפס במחזורים כ"נוסח אשכנז" (למעשה, שני נוסחים אחידים, אחד במנהג המזרחי ואחד במנהג המערבי).
בסליחות, נשארו הרבה חילוקי מנהגים אפילו בדפוס.
כיום, ברוב הקהילות המתפללות בנוסח זה, ניכרת השמטה רבה של הפיוטים שנאמרו בעבר במנהג אשכנז, ורק במספר קהילות בודדות אומרים פיוטים כמנהג הקדמון.
ישנן קהילות המשמיטות את כל הפיוטים, וישנן כאלה האומרות חלק מהם, כגון בימים נוראים בלבד, או רק בחגים, או שאומרים פיוטים בחזרת הש"ץ, אבל משמיטים את אלה שבברכות קריאת שמע.
הנוסח המוזיקלי של התפילה הוא בעיקרו מסורת שעוברת בעל פה.
עם זאת, מאז המאה ה-18, ובעיקר מאז המאה ה-19 קיים תיעוד בתווים של חלקים מן התפילה האשכנזית ואף של תפילות שלמות.
בפנקסי חזן שנשתמרו (בין השאר בספרייה הלאומית) רשמו חזנים את היצירות שחיברו, או שלמדו מחזנים אחרים או שהעתיקו מספרים של חזנים אחרים.
בנוסף, היו מלחינים, מנצחי מקהלות וחזנים שהוציאו לאור אנתולוגיות של חזנות וקבצים של לחנים שונים לתפילה, בעיקר במערב אירופה.
בין האנתולוגיות החשובות של נוסח אשכנז אפשר למנות את:
"שירי בית ה'" (1859) מאת הירש וינטראוב (קניגסברג)
"זמירות ישראל" (1864) מאת סמואל נאומבורג (פריז)
"בעל תפלה" (1877) מאת אברהם בער (גטנבורג)
בקהילות גרמניה סביב מפנה המאה ובתחילת המאה ה-20 יצאו לאור מספר ספרי תווים המתעדים את המסורת המוזיקלית של דרום גרמניה ובעיקר של קהילת פרנקפורט דמיין:
בישראל בלטו במשך שנים רבות ספריו של החזן והמורה יהושע לייב נאמן:
נסח לחזן, כרך א' לימים נוראים (1963) כרך ב' לשבת (1973), ירושלים, הוצאת המכון הישראלי למוזיקה דתית
בארצות הברית נודעו ספריו של החזן והמורה פנחס ספיירו (שפירא) ללימוד נוסח התפילה לחול, לימים נוראים, ולקריאת הפטרה.
נוסח ספרד הוא נוסח תפילה שהתקבל בתנועת החסידות במזרח אירופה, כשילוב יסודות מנוסח הספרדים ומנוסח אשכנז, יחד עם השפעות של הקבלה.
נוסח זה אינו נוסח אחיד ויש שינויים בין סידור לסידור.
יש סידורים שנוטים יותר לנוסח הספרדים, ויש שנוטים יותר לנוסח אשכנז.
למרות שמו, נוסח ספרד אינו נוסח התפילה של יהדות ספרד, אלא אחד משני נוסחי התפילה המרכזיים של יהודי אשכנז (השני מכונה נוסח אשכנז).
יש המעדיפים לכנות את "נוסח ספרד" "נוסח החסידים" או "נוסח סְפַרְד", על מנת להבדיל בינו ובין נוסח התפילה של יהודי ספרד ועדות המזרח המכונה "נוסח הספרדים" (בלשון רבים) או נוסח "ספרדי".
כשהוקמה תנועת החסידות שאפו מקימיה להתפלל בנוסח התפילה של האר"י המכיל כוונות מיוחדות.
את הנימוק לכך נתן המגיד ממזריטש, באומרו שיש שנים עשר שערים לנוסחאות התפילה, נוסח לכל שבט, ונוסחו של האר"י הוא "השער השלושה עשר" הראוי לאלו שאינם מכירים את שבטם (כבזמן הזה).
הם לא נטשו באופן מוחלט את נוסח אשכנז לטובת הנוסח הספרדי, אלא הכניסו לנוסח האשכנזי את הגהות הנוסח אותם לימד האר"י את תלמידו רבי חיים ויטאל, בתוספת שינויים נוספים על פי סידורי הספרדים, ויצרו מעין סינתזה של הנוסח הספרדי עם הנוסח האשכנזי, וכינוהו "נוסח האר"י" (בעיקר בחב"ד).
לדברי החסידים, שינוי הנוסח אינו מנוגד להלכה.
על פי המחקר המודרני אין זה הנוסח אותו לימד האר"י את תלמידו.
לפי עדות תלמידו של האר"י, רבי חיים ויטאל, הסידור עליו נסובו שינויי הנוסח, סידור שנדפס בוונציה בשנת רפ"ד (1524).
כאשר משווים את נוסח התפילה המתקבל לפי הסידור הנ"ל בתוספת שינויי הנוסח של האר"י מתקבל נוסח התפילה המקובל אצל הספרדים ועדות המזרח, ולא נוסח ספרד.
אמנם המידע שנמסר על הנוסח אותו התפלל האר"י בעצמו מועט ביותר, ויש הסוברים שייתכן שאת רוב נוסח התפילה של האר"י תאמו למנהגי האשכנזים, כמנהג אבותיו, ורק את תלמידו הספרדי רבי חיים ויטאל לימד את הנוסח המבוסס על מנהגי הספרדים.
כשהרב שלמה גורן הכין את סידור התפילה של צה"ל הוא קבע בו את נוסח ספרד כנוסח אחיד כ"פשרה" בין נוסחי כל העדות.
כמו כן, בנוסח זה נעשה שימוש גם במוסדות ממלכתיים-דתיים ובמוסדות בני עקיבא.
כך תלמידים מעדות שונות התרגלו בבתי הספר ובישיבות להתפלל בנוסח ספרד.
אחת הטענות העיקריות בפולמוס ההתנגדות לחסידות הייתה שינוי הנוסח בקרב החסידים, מנוסח אשכנז לנוסח ספרד, שינוי שלטענתם מנוגד להלכה ולדברי האר"י עצמו.
כבר בכתבי הפולמוס הראשונים הוזכרה טענה זו, כמו ב"זמיר עריצים וחרבות צורים" (אלעקסניץ תקל"ב):
המתנגדים הביאו כראיה לטענתם את דברי הירושלמי: .
הדברים מובאים גם במגן אברהם באורח חיים סימן ס"ח, ושם בשם האר"י.
על דרך המליצה, טענו המתנגדים שהחסידים שינו את הסדר החשוב של הפרד"ס (פשט, רמז, דרש וסוד), והפכו אותו ל-ספר"ד (סוד, פשט, רמז, ודרש).
הרב שמואל פנחס גלברד, בספרו: אוצר טעמי המנהגים
מפרט חלק מה"תיקונים" העיקריים בנוסח אשכנז שביצעו תלמידי הבעש"ט בהשפעת נוסח האר"י וכוונותיו:
אמירת "לשם ייחוד" לפני ברכות.
הוספת קטעים מן הזוהר, כגון "בריך שמיה" בפתיחת ארון הקודש, ו"כגוונא" לפני ערבית של שבת.
הוספת "ויצמח פורקניה ויקרב משיחיה" מנוסח הספרדים בקדיש הוספת "חיים טובים עלינו" במקום "חיים עלינו" (בניגוד לספרדים שאומרים שם נוסח ארוך יותר).
פסוקי דזמרא מתחיל ב"הודו" וממשיך לפי סדר הספרדים.
הקדושה פותחת ב"נקדישך" ובמוסף - ב"כתר יתנו לך".
בתפילת העמידה, הוסיפו משפטים ומילים על פי תורת הקבלה.
אמירת "וידוי" וי"ג מידות בכל יום בשחרית ובמנחה לפני נפילת אפים.
אמירת "עלינו לשבח" בסוף התפילה במקום לאחר קדיש תתקבל.
הואיל ואחרי הבעש"ט התפצלה החסידות לזרמים שונים, והבעש"ט עצמו כנראה התפלל בנוסח אשכנז, מאחר שכל התופעה של נוסח ספרד לא התחיל אלא מדור השני של החסידים, גם נוסח התפילה שונה במקצת מחסידות לחסידות.
חסידי בעלז וחסידי דושינסקיא - מתפללים תפילת שמונה עשרה פחות או יותר בנוסח אשכנז, פרט לאמירת "נקדישך" ועוד שינויים קלים.
בחסידות צ'רנוביל לכל ענפיה אומרים "ויצמח פורקניה ויקרב קץ משיחיה".
הגהות דקדוקיות על נוסח ספרד
דקדקנים רואים בנוסח ספרד נוסח משובש בשל העובדה שהוא נוטה לחבר מטבעות לשון של נוסח הספרדים על הנוסח האשכנזי.
לדוגמה, נוסח אשכנז גורס בתפילת שמונה עשרה "כי אתה שומע תפילת עמך ישראל ברחמים", ונוסח הספרדים גורס "כי אתה שומע תפילת כל פה".
בהרבה זרמים של נוסח ספרד מרכיבים את שתי הנוסחאות וגורסים "כי אתה שומע תפילת כל פה עמך ישראל ברחמים".
נוסח זה משובש לשונית ועל פי הדקדוק היה צריך לומר "כי אתה שומע תפילת כל פיות עמך ישראל ברחמים".
חוקר התפילה ד"ר דניאל גולדשמידט סבר שהסיבה להרכבה של נוסח הספרדים עם נוסח אשכנז היא בשל העובדה שהסידורים הראשונים בנוסח ספרד הודפסו באופן בו נוסח אשכנז היה נוסח הפנים של הסידור, ונוסח הספרדים הובא בסוגריים.
המתפללים לא הבינו שמשמעות הסוגריים היא שמדובר בנוסח חלופי, ואמרו את שתי הנוסחאות כאחת.
כך למשל בדוגמה שהובאה לעיל נדפס בסידורים הראשונים בנוסח ספרד "כי אתה שומע תפילת (כל פה) עמך ישראל ברחמים".
כוונת המדפיסים הייתה שלפי נוסח הספרדים אומרים "כי אתה שומע תפילת כל פה" ולפי נוסח אשכנז אומרים "כי אתה שומע תפילת עמך ישראל ברחמים".
ברם המתפללים לא הבינו זאת ואמרו "כי אתה שומע תפילת כל פה עמך ישראל ברחמים" וכך יצרו שיבוש לשון.
בשל שיבושים אלו נערכו כמה מהדורות "מדויקות" על פי הדקדוק של נוסח ספרד.
אחת מהן היא זו של רבי שניאור זלמן מלאדי שהיה האדמו"ר הראשון של חסידות חב"ד.
על פי מהדורתו (ובשינויים קלים) נדפס גם נוסח התפילה של סידור רינת ישראל בנוסח ספרד שהוא הסידור שבו רבים מהמתפללים בחוגי הציונות הדתית מתפללים.
ביחס לפיוטים, נוסח ספרד שומר על הפיוטים של נוסח אשכנז (לפי מנהג אשכנז המזרחי בשל העובדה שתנועת החסידות מוצאה במזרח אירופה).
החריג היחיד הוא שהרבה חסידים קבלו את סדר העבודה במוסף של יום הכיפורים אתה כוננת עולם מראש במקום אמיץ כח, ובהרבה מחזורי נוסח ספרד הדפיסו את שתי הנוסחאות.
בכך דווקא תואם נוסח ספרד את שיטת האר"י שאמר את הפיוטים האשכנזיים ולא הספרדיים.
נוסח איטליה (או בשמותיו האחרים "מנהג איטליאני", "מנהג בני רומי", "מנהג לועזים") הוא נוסח תפילה המקובל על יהודי איטליה שאינם ממוצא אשכנזי או ספרדי.
נוסח התפלה המיוחד של יהודי איטליה מכונה בשם "מנהג לועז" או "מנהג לועזים", דהיינו, נוסח התפלות השגור בפי דוברי השפה הלטינית.
לדוגמה, הם מתירים אכילת קטניות בחג הפסח, אך מברכים שתי ברכות על הנחת תפילין.
מתוכם, נאספו הלכות ומנהגים, בעיבודים שונים ובהשמטות, חזרו ונדפסו גם בהוצאות המאוחרות של המחזור כמנהג בני רומה.
הקהילות בהן מקובל נוסח איטליה
ליהודי איטליה נוסח תפילה ייחודי משלהם שאינו נוסח הספרדים, נוסח האשכנזים או נוסח ספרד, ואף אינם כפופים במידה מסוימת למרות הקבלה.
באיטליה יש אמנם גם קהילות שמוצאן מספרד שמתפללות בנוסח הספרדים (כמנהג הספרדים שבמערב אירופה) וקהילות שמוצאן מגרמניה שמתפללים בנוסח אשכנז המערבי; קהילות אלה נמצאות בעיקר בצפון איטליה.
נוסח איטליה, אם כן, אינו הנוסח של כל היהודים באיטליה, אלא הנוסח של יהודי איטליה הוותיקים, הנקראים לועזים.
כך למשל בערים קושטא וסלוניקי פעלו מספר בתי כנסת איטלקיים עד מלחמת העולם השנייה, וכן בעיר צפת במאה ה-16 וה-17. כיום פעילות בירושלים ובנתניה קהילות בנוסח האיטלקי, המרכזית שבהן בבית הכנסת כמנהג בני רומה, והן היחידות בעולם מחוץ לאיטליה.
עקב גלי ההגירה של יהודים מלוב לאיטליה, לאחר הקמת מדינת ישראל עד סוף שנות השישים, נהפך גם נוסח הספרדים להיות נוסח פופולרי בדרום ומרכז איטליה.
הלובים, בניגוד לקהילות הספרדיות היותר ישניות באיטליה, מתפללים נוסח ספרדי מזרחי, ואת ספר התורה מניחים בתוך תיק בניגוד לכל שאר יהודי איטליה שמלבישים את ספר התורה במעיל.
נוסח איטליה מתאפיין בכך שלמרות היותו מבוסס בעיקרו על נוסח בבל, הוא מכיל בתוכו נוסחאות ארץ ישראליות קדומות יותר מכל שאר נוסחאות התפילה האחרות (חוץ מנוסח רומניא), שהמרכיב הבבלי בהן גדול יותר.
להלן כמה משינויי הנוסח אצל יהודי איטליה:
בתפילת ערבית של שבת אומרים את ברכת מעריב ערבים ואת ברכת אמת ואמונה בנוסח מיוחד לשבת.
בעמידה של תפילת ערבית של שבת אומרים את נוסח "ומאהבתך" במקום "אתה קדשת".
בברכת קדושת השם, אומרים את נוסח ברכת השם בנוסח 'לדור ודור', אפילו בתפילת הלחש.
בימות השנה, אומרים נוסח "לדור ודור נמליך לא-ל", ואילו בימים נוראים אומרים נוסח "לדור ודור נגיד גדלך" (הנוסח אשכנז בחזרת הש"ץ בכל השנה).
בין "אשרי" שלאחר התפילה לבין "ובא לציון" אין אומרים את "למנצח מזמור לדוד" מתהילים, אלא המזמור הוא חלק מתפילת התחנון של שני וחמישי.
ייתכן שמכאן פשט המנהג בשאר העדות להשמיט אותו בימים בהם לא אומרים תחנון.
בימות החול, מחזירים את ספר התורה בין "אשרי" ל"ובא לציון".
בתפילת מנחה מושמט "עלינו לשבח", כנראה עקב המנהג להסמיך את תפילת ערבית לתפילת מנחה.
(כמו בנוסח אשכנז המקורי, אלא שאצל נוסח אשכנז המקורי אומרים עלינו כשלא מתפללים ערבית מיד.
גם אצל יהודי תימן אין אומרים עלינו לשבח בתפילת מנחה).
בקדיש תמיד כופלים "לעילא לעילא" כמו בנוסח הבלדי ונוסח רומניא.